მერი-ლუიზა მაკლოუსი

მერი-ლუიზა მაკლოუსი (, დაბადებიდან  ვაინი , დ. 17 მარტი 1953, ტასმანია, ავსტრალია  — გ. 12 აგვისტო 2023,  Wolper Jewish Hospital, სიდნეი, ავსტრალია) — ავსტრალიელი ეპიდემიოლოგი. მუშაობდა ინფექციური დაავადებების მიმართულებით. 30 წლის განმავლობაში იყო ეპიდემიოლოგიის პროფესორი ახალი სამხრეთ უელსის უნივერსიტეტში. ცნობილი გახდა COVID-19 პანდემიის დროს, როდესაც რეგულარულად გამოდიოდა საჯაროდ და მოსახლეობას აწვდიდა ინფორმაციას და რჩევებს დაავადებასთან დაკავშირებით. 

 ადრეული წლები 
მერი-ლუიზა მაკლოუსი დაიბადა ტასმანიაში 1953 წლის 17 მარტს. მშობლები ბარი და ლუიზ ვაინები დაცილებულები იყვნენ. მერი-ლუიზამ  და მისმა უფროსმა ძმამ პირველი წლები გაატარეს დედასთან ერთად აღმოსავლეთ სიდნეის ბონდის გარეუბანში (ახალი სამხრეთ უელსი),  შემდეგ გადავიდნენ ცენტრალურ სანაპიროზე. იქ გოგონა შევიდა გოსფორდის საშუალო სკოლაში. მერი-ლუიზამ მიიღო მამინაცვალის, ბრიუს მაკლოუსის გვარი.   იგი გაიზარდა ებრაულ ოჯახში.  

მაკლოუსი სწავლობდა სიდნეის უნივერსიტეტში, მიიღო მეცნიერების ბაკალავრის ხარისხი, ხოლო შემდეგ დიპლომი ტროპიკული საზოგადოებრივი ჯანდაცვის სფეროში 1984 წელს, 1988 წელს გახდა საზოგადოებრივი ჯანდაცვის მაგისტრის, ხოლო 1992 წელს — დოქტორის ხარისხის მფლობელი.  

 კარიერა 
1992 წელს მერი-ლუიზა მაკლოუსი შევიდა ახალი სამხრეთ უელსის უნივერსიტეტში. თავისი კარიერის განმავლობაში მან  „დაწერა 180-ზე მეტი კვლევითი ნაშრომი და ათწლეულების განმავლობაში მეთვალყურეობდა და მხარს უჭერდა ბევრ კურსდამთავრებულ სტუდენტს.“   იგი სპეციალიზირებული იყო საავადმყოფოში შეძენილი ინფექციექციებზე.  მისი ადრინდელი კვლევის საგანს წარმოადგენდა აივ/შიდსი ავსტრალიაში.1995 წლის კვლევების დროს  აკვირდებოდა ქალებს, რომლებსაც აივ ინფექცია შხვდათ თავიანთი მამრობითი სქესობრივი პარტნიორებისგან.  

2004 წელს ჯანდაცვის მსოფლიო ორგანიზაციისთვის დავალებით  მაკლოუსი გაგზავნეს პეკინში ორი თვით ფრინველის გრიპის მონიტორინგისთვის. 2002-2004 წლებში იგიკონსულტაციას უწევდა ჰონგ კონგის ხელისუფლებას ატიპური პნევმონიის  გავრცელების დროს.   

მაკლოუსი გახდა „ფართოდ ცნობილი ავსტრალიის საზოგადოებისთვის მისი მედია-გამოსვლებით გამოსვლებით“ ავსტრალიაში COVID-19 პანდემიის დროს.   ის იყო ერთ-ერთი პირველი, ვინც გამოდიოდა ქვეყანაში სავალდებულო ნიღბის ტარების და საზღვრების დაკეტვის მოთხოვნით.  მოგვიანებით იგი მხარს უჭერდა სავალდებულო ვაქცინაციას,  მათ შორის ვაქცინაციის ცენტრების შექმნას კოლექტიური იმუნიტეტის მისაღწევად.  2021 წელს Australian Financial Review - მ იგი შიყვანა ავსტრალიის წლის „კულტურულად ყველაზე გავლენიან ადამიანთა“ ათეულში.  

 პირადი ცხოვრება და სიკვდილი 
მაკლოუსი 1988 წელს ცოლად გაჰყვა რიჩარდ ფლოკს, რომელთანაც შეეძინა ვაჟი და ქალიშვილი.2022 წლის იანვარში მას დაუსვეს ტვინის კიბოს დიაგნოზი.   გარდაიცვალა 2023 წლის 12 აგვისტოს, 70 წლის ასაკში.   

 ჯილდოები 
2022 წელს დედოფლის დაბადების დღის აღსანიშნავად მაკლოუსმა მიიღო ავსტრალიის ორდენის კავალერის წოდება  „ გამორჩეული სამსახურისთვის სამედიცინო კვლევების, განსაკუთრებით ეპიდემიოლოგიისა და ინფექციის პრევენციის, უმაღლესი განათლებისა და ჯანდაცვის სფეროში.“   2023 წლის ივნისში, ახალი სამხრეთ უელსის ებრაელთა დეპუტატთა საბჭომ ემანუელის სინაგოგაში მის საპატივსაცემოდ გამართა მიღბა.   

 სქოლიო 

კატეგორია:დაბადებული 17 მარტი
კატეგორია:დაბადებული 1953
კატეგორია:გარდაცვლილი 12 აგვისტო
კატეგორია:გარდაცვლილი 2023
კატეგორია:ავსტრალიის ორდენის ოფიცრები
კატეგორია:სიდნეის უნივერსიტეტის კურსდამთავრებულები
კატეგორია:ჯანდაცვის მსოფლიო ორგანიზაცია
კატეგორია:ქალი მეცნიერები